section_heading: Kasnoantičko doba (117.―529. n. e.)
paragraph_text: Posljednji veliki rimski povjesničar bio je Amijan Marcelin (Ammiānus Marcellīnus, rođen oko 332.), koji je kao nastavak Tacitovih djela u 31 knjizi napisao povijest od 97. do 376. godine. Sačuvano je posljednjih 18 knjiga, koje obrađuju događaje od 353. do 378. godine. Amijan Marcelin je kao povjesničar pouzdan i nepristran. Kao stilista pokušava da se ugleda na Tacita, ali je pritom nevješt, pa je ponegdje mračan i nerazumljiv.